CELEX: 62013CN0423
Language: sk
Date: 2013-07-25 00:00:00
Title: Vec C-423/13: Návrh na začatie prejudiciálneho konania, ktorý podal Lietuvos vyriausiasis administracinis teismas (Litva) 25. júla 2013 — UAB „Vilniaus energija“ /Lietuvos metrologijos inspekcijos Vilniaus apskrities skyrius

19.10.2013   
            
            
               SK
            
            
               Úradný vestník Európskej únie
            
            
               C 304/5
            
         Návrh na začatie prejudiciálneho konania, ktorý podal Lietuvos vyriausiasis administracinis teismas (Litva) 25. júla 2013 — UAB „Vilniaus energija“/Lietuvos metrologijos inspekcijos Vilniaus apskrities skyrius
   (Vec C-423/13)
   2013/C 304/09
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Lietuvos vyriausiasis administracinis teismas
   
      Účastníci konania pred vnútroštátnym súdom
   
   
      Žalobkyňa a odvolateľka: UAB „Vilniaus energija“
   
      Žalovaný na prvom stupni: Lietuvos metrologijos inspekcijos Vilniaus apskrities skyrius
   
      Prejudiciálna otázka
   
   Majú sa článok 34 Zmluvy o fungovaní Európskej únie a/alebo smernica 2004/22/ES (1) vykladať v tom zmysle, že zakazujú vnútroštátnu právnu úpravu a prax, podľa ktorej sa vodomer na teplú vodu spĺňajúci všetky požiadavky smernice 2004/22/ES, pripojený k diaľkovému (telemetrickému) zariadeniu na prenos údajov, považuje za meraciu zostavu a z toho dôvodu sa môže použiť na zamýšľané účely až po tom, ako sa uskutoční metrologické overenie tohto vodomeru a diaľkového (telemetrického) zariadenia na prenos údajov ako meracej zostavy predstavujúcej celok?
   
      (1)  Smernica Európskeho parlamentu a Rady 2004/22/ES z 31. marca 2004 o meradlách (Ú. v. EÚ L 135, s. 1; Mim. vyd. 13/034, s. 149).